След като гласът е подаден, системата криптира бюлетината и инициира електронния подпис на избирателя (квалифициран). Криптирането се извършва с публичната част на предварително генерирания криптографски ключ на ЦИК за криптиране на електронните бюлетини и трябва да бъде реализирано изцяло от страна на устройството на избирателя. Системата визуализира комбинация от кодове и/или баркод, чрез които да бъде извършена проверка дали гласът е съхранен по начина, по който е бил подаден. Този, който ще създаде системата, трябва да предложи конкретен метод за проверката.